leur,  et  a  ceste  heure  pensant  que  en  avez  le  nombre  que  Ton
vous  peut  envoier  et  que  Ton  vous  a  pourveu  de  ce  que  possible,
a  esté  en  ceste  derniere  resolución  prinse  et  ce  que  ce  peut  faire
et  que  sv  n'avez  tout  ce  que  bien  desirez  ou  bien  besoing  fut  ou
le  nombre  de  gastadors  que  aurés  demandés,  si  croys  je  que  avec
ledit  nombre  et  les  autres  choses  qui  ce  sont  pourveus  sont  soufi-
santes  pour  asseyer  la  faire,  et  sur  ce  presupose  et  sy  toutes  foys
voyez  aparance  ou  espoyr  de  quelque  bon  exployt,  me  semble  que
la  pourrés  asseyer,  veu  que  c’est  le  moyen  plus  honnourable  que
nul  autre;  aussy,  sy  ne  le  voyés  tel,  je  dys  qu’il  vaudroyt  mieulx
prendre  l’autre;  mays  pour  ce  que  espere  estes  pourveu  de  ce  que
sy  devant  ay  dit,  de  sorte  que  la  forcé  ce  peut  essayer  et  que  a
la  paye  de  may  n’aura  faute  de  quelque  moyen  sur  cedit  Naples,
a  quoy  de  vostre  cousté  tiendrés  la  main,  et  que  si  besoing  fait  de
la  en  avant,  je  pourveray  a  ce  que  besoing  sera  de  ce  que  est  a
ma  charge,  combien  que  espere  ne  le  sera,  puisque  deans  ce
tamps  du  xve  ou  xxs  de  may  Ton  aura  fayt  par  la  forcé  ce  que  l’on
devera  faire  ou  james,  et  ce  nPa  semblé  estre  besoing  vous  res-
pondré  au  second  moyen  de  la  fere,  dont  m’avés  escript;  ne  vous
en  feray  autre  responce,  et  aussy  ferés  le  semblable  quant  a  ce
que  les  soldados  auront  a  fayre,  quant  temps  sera  de  l’armee  d’A-
frique,  car  quant  la  viendra,  vous  en  avertyray  a  tamps. Je  suis
sehur  que  bien  executerés  ce  que  sera  possible,  et  que  a  vous  ne
tiendra  que  ne  feistes  tout  ce  que  en  vous  sera,  et  de  moy  ne  vous
voudroys  mestre  en  chose  ou  ne  pensoye  que  n’y  eustes  plus  tost
gaigné  honneur  que  le  perdre,  et  vela  ce  que  je  vous  scauroys
escripre,  et  a  quoy  je  me  scauroys  resouldre  sur  ce. 